Comisia Europeană alocă un miliard de euro pentru stațiile de reîncărcare
- Cristian Raducanu
- 1 martie 2024, 20:41
Comisia Europeană va aloc un miliard de euro pentru dezvoltarea infrastructurii stațiilor de reîncărcare și realimentare pentru traficul aerian, maritim și rutier. Măsura face parte din programul MICA 2024-2025.
Comisia Europeană va aloca un miliard de euro pentru dezvoltarea infrastructurii de aprovizionare cu combustibili alternativi, care ar urma să alimenteze mijloacele de transport rutier, maritim și aerian. În acest sens, Executivul european a lansat astăzi, 1 martie, o cerere de propuneri prin intermediul Mecanismului pentru interconectarea Europei.
Comisia Europeană, proiect pentru interconectarea Europei
Astfel, sprijinul acordat de Comisia Europeană pentru interconectarea Europei ar urma să fie alocat în funcție de tipul de vehicule. Executivul de la Bruxelles va susține aprovizionarea cu energie electrică și hidrogen pentru aeroporturi și pentru porturi.
Pentru prima dată în istorie, în porturi se vor monta și instalații de buncheraj și metanol. În privința trasportului cu vehicule grele, CE va dispune dezvoltarea infrastructurii pentru stațiile de reîncărcare în megawați.
Un miliard de euro pentru dezvoltarea infrastructurilor pentru combustibilii alternativi
"Numărul tot mai mare de cereri pentru Mecanismul destinat infrastructurii pentru combustibili alternativi confirmă relevanţa acestui instrument de finanţare pentru sectorul european al transporturilor.
Cererea de propuneri pe care o lansăm astăzi pune la dispoziţie încă un miliard de euro pentru instalarea de infrastructuri pentru combustibili alternativi pe şosele. Inclusiv pentru transportul urban din oraşe, în porturi şi în aeroporturile din întreaga Uniune.
Aceasta poate reprezenta o importantă acoperire a decalajelor în ceea ce priveşte investiţiile masive necesare în scopul asigurării unei infrastructuri sustenabile şi accesibile pentru vehiculele electrice şi încurajez cu fermitate toate statele membre, în special pe cele din Europa de Est şi de Sud, să o utilizeze", a declarat comisarul pentru Transporturi, Adina Vălean.
Comisia Europeană va crește numărul punctelor de reîncărcare cu energie electrică și hidrogen
Prin urmare, Comisia Europeană va crește numărul punctelor de reîncărcare cu energie electrică și hidrogen amplasate pe principalele coridoare și noduri de transport ale Uniunii Europene. O măsură inclusă în cea de-a doua fază a programului MICA 2024-2025.
Propunerea Comisiei corespunde obiectivelor asumate în noul Regulament privind infrastructura pentru combustibili alterantivi (RICA). Precum și celor din inițiativa ReFuelEu din sectorul aerian și maritim. Enititățile interesate pot depune propunerile, înainte de oricare dintre cele trei date anunțate: 24 septembrie 2024, 11 iunie 2025 și 17 decembrie 2025, potrivit Agerpres.